सोजत रोड में हाथ ठेलों के लिए जगह निर्धारित
स्वच्छसोजत रोड अभियान को लेकर कस्बे की कायापलट का कार्य जारी है। रविवार को फुलाद मार्ग पर सड़क मुहाने जमा अनावश्यक मिट्टी को हटाने का कार्य जारी रहा।
फुलाद मार्ग पर खड़े रहने वाले फल, सब्जी अन्य खाद्य सामग्री के हाथ ठेले उनके लिए निर्धारित की गई जगह पर खड़े रहने से सडक मार्ग खुला-खुला नजर आने लगा आमजन को आवागमन में सुविधा रही। कई व्यवसायियों ने इस अभियान से जुड़ते हुए अपने स्तर पर दुकान सड़क के बीच खाली भू-भाग पर ब्लॉक लगाने का बीड़ा भी उठाया है ताकि वाहनों के गुजरने के दौरान मार्ग पर मिट्टी नहीं उड़े। कस्बे के नेहरू उद्यान की सफाई का कार्य भी रविवार को जारी रहा। गौरतलब है कि मेलावास निवासी आईआरएस अधिकारी घनश्याम सोनी की प्रेरणा सानिध्य में कस्बे में स्वच्छ सोजत रोड अभियान चलाया जा रहा है। सोनी स्वयं प्रतिदिन यहां हो रहे स्वच्छता कार्य का अवलोकन कर आवश्यक दिशा निर्देश दे रहे हैं। वहीं कस्बेवासी भी बढ़-चढ़ कर इस अभियान में अपनी भागीदारी निभा रहे हैं। रविवार को सरपंच सोनी रूपा बेन,उप सरपंच इशाक मोहम्मद,गौतमचंद गुंदेचा,दिनेश सीरवी,राधेश्याम उपाध्याय,प्रकाश पालरिया आदि ने यहां हो रहे स्वच्छता कार्य का अवलोकन कर आगे की रूपरेखा तय की।
सोजतरोड. नेहरू उद्यान में सफाई व्यवस्था का जायजा लेते अधिकारी।
hin_Deva hin_Deva hin_Deva hin_Deva